Perintätoimisto on velkojan palkkaama taho, jonka tehtävä on pitää huolta siitä, että velkoja saa hänelle kuuluvat maksut mahdollisimman pian eräpäivän jälkeen. Tällainen perintätoimisto on myös Scalaria. Me kuitenkin ymmärrämme, että tilanteita on monenlaisia, ja otteemme perinnässä on sovitteleva ja yhteistyökykyinen. Yleensä avoimella vuoropuhelulla ja yhteisesti laaditulla maksusuunnitelmalla saadaan maksuvaateet hoidettua tarvittavassa ajassa. Jos velkaantunut taho ei suostu sopimaan maksun hoitamisesta, on perintätoimistolla oikeus siirtyä vapaaehtoisesta perintäprosessista oikeudelliseen perintään. Silloin velkoja jättää haastehakemuksen käräjäoikeudelle, joka tiedottaa velallista haastehakemuksesta. Tässä kohtaa velallisella on vielä 14 vuorokautta aikaa suorittaa maksu sovitusti. Mikäli näin ei tehdä, voi käräjäoikeus langettaa tuomion, josta seuraus voi olla maksuhäiriömerkintä ja mahdollinen ulosottoprosessi. Me Scalarialla emme luonnollisesti halua, että kukaan joutuisi menemään näin pitkälle perintäprosessissa, vaan pyrimme löytämään ratkaisun maksun hoitamiseen jo prosessin alkuvaiheessa, yhteistyössä asiakkaamme kanssa.